《致政张安卿承事挽词三首 其二》
宋代·祖德恭

清白传家旧，天钟间世才。大椿宜更寿，乔木遽先摧。

难止交情泪，空遗宝烛灰。幽墟归葬处，惨惨暮云堆。

作者简介：祖德恭，字肃之，上蔡（今属河南）人。无择侄。徽宗宣和三年（一一二一），通判邵州（《宋会要辑稿》职官六九之七）。曾因待知普州阙寓居安陆。事见《龙学文集》卷一六。今录诗三首。